Z A P I S N I K

     
Sa sjednice Općinskog vijeća Općine Jarmina održane 15. lipnja 2015. godine u 20,00 sati u prostorijama općine Jarmina.

      NAZOČNI:                                                                   ODSUTNI:

1. MARIO  MATIĆ                                          1. MARIO  ROŽIĆ                
2. VLADIMIR  KLARIĆ                                 
3. DRAGUTIN CULI                                       
4. MARIO CAFUTA                                        
5. STJEPAN  DADIĆ                                          
6. STJEPAN  BENČIĆ
7. MARKO  MLINAR

8. STEVO CULEJ

9. JOSIP  HANŽEK

10. TATJANA LUSAVEC

U odsutnosti predsjednika Općinskog vijeća Maria Rožića, sjednicom je predsjedao

potpredsjednik Mario  Matić,  pozdravivši nazočne vijećnike, utvrdio da postoji kvorum, a za  sjednicu predlaže :  

D N E V N I     R E D

1. Usvajanje zapisnika sa prethodne sjednice
2. Aktualni sat
2.1 Usvajanje Izvješća o utroška sredstava od naknade za zadržavanje nezakonito izgrađenih
      zgrada u prostoru za Općinu Jarmina u 2014. godini,
2.2 Prihvaćanje pokroviteljstva manifestacije natjecanja izbora za najboljeg orača

      Vukovarsko-srijemske županije,

  2.3 Izmjene i dopune Proračuna Općine Jarmina za 2015.godinu,

  2.4 Odluka o usvajanju Procjene ugroženosti stanovništva, materijalnih i kulturnih dobara i
        okoliša od prirodnih i tehničko tehnoloških katastrofa i velikih nesreća,

  3.   Potvrđivanje Odluke o kupnji teretnog automobila Renault Kangoo,

  4.   Usvajanje Programa o raspolaganju nekretninama u vlasništvu Općine Jarmine,

  5.   Donošenje Odluke o mjerama zaštite od požara za vrijeme žetve i vršidbe u 2015. godini,

  6.   Donošenje Odluke o uvjetima i načinu spaljivanja suhe trave, korova, raslinja i biljnih

        otpadaka u slučajevima kad je dozvoljeno za 2015. godinu,

  7.   Donošenje odluke  o davanja suglasnosti NK „Borinci“ Jarmina za održavanje   
        tradicionalnog malonogometnog turnira pod nazivom „JARMINA 2015“ ,

  8.   Donošenje odluke o imenovanju Organizacijskog odbora za organizaciju tradicionalnog 

      malonogometnog turnira pod nazivom „JARMINA 2015“,

  9.   Donošenje odluke o imenovanju osobe za sustavno gospodarenje energijom sukladno                                                                                          

        Zakonu o energetskoj učinkovitosti,

10.   Usvajanje Izvješća po Planu gospodarenja otpadom Općine Jarmina za 2014. godinu,

11.   Izvješće odbora za socijalnu skrb,
12.   Razno

    
Glasovanjem vijećnika dnevni red prema predloženim točkama je jednoglasno prihvaćen.

Točka 1.
1/1

Zapisnik sa prethodne sjednice Općinskog vijeća od 15. svibnja 2015. godine je bez primjedbi usvojen (9 glasova za i 1 suzdržan).
Zapisnik sa telefonske sjednice Općinskog vijeća od 03. Lipnja 2015. godine je bez primjedbi jednoglasno usvojen.    

Točka 2.

2/1
Načelnik A. Draganić izvijestio je nazočne vijećnike da je redovita financijska revizija financijskog poslovanja u Općini Jarmina završena te je dobiveno uvjetovano mišljenje, sa nekoliko primjedbi koje se otklanjanju ili su već otklonjene, a cjelovito izvješće će vijećnici dobiti na slijedećoj sjednici po dobivanju konačnog izvješća revizije.

2/2
Načelnik A. Draganić je obrazložio radi čega je po njegovom zahtjevu sazvana telefonska sjednica i donijeta Odluka o kupnji rabljenog teretnog vozila, jer je već duže vremena iskazana potreba za takovim vozilo za potrebe Komunalnog pogona a posebno je iskazana kod obima poslova u vrijeme javnih radova radi prijevoza alata i materijala. 
2/3
Načelnik A. Draganić je nazočnim vijećnicima obrazložio potrebu osnivanja Komunalnog poduzeća tj. društva sa ograničenim odgovornošću u vlasništvu Općine Jarmina, koje je utemeljeno Statutom Općine Jarmina. Komunalni pogon koji obavlja komunalne djelatnosti iz potreba obavljanja složenijih poslova prema zakonskoj regulativi iziskuje potrebe prerastanja u d.o.o. a posebno poslova održavanja javnih površina, održavanje i upravljanje grobljima, organizacija ukopa, s mogućnošću proširenja poslova – dimnjačarske djelatnosti i dr. Nakon kraće rasprave vijećnika donijet je jednoglasno zaključak da načelnik započne sa pripremnim radnjama i pripremom dokumentacije o osnivanju d.o.o. u vlasništvu Općine Jarmina.
2/4       

U svezi provođenja mjere Hrvatskog zavoda za zapošljavanje - javnih radova isti se provode sa 12 djelatnika prema planu i programu i predloženoj dinamici. 

Problemi se javljaju u dijelu obavljanja javnih radova sa osobama iz programa Socijalne skrbi jer sve više osoba dolazi sa problematikom nemogućnosti obavljanja takovih radova te je načelnik izvijestio da će za sve koji ne mogu iz bilo kojeg razloga izvršavati svoje obaveze o istom obavijestiti Centar za socijalnu skrb.

2/5
A. Draganić se osvrnuo na Proračun Općine Jarmina istaknuvši mjeru povrata poreza građanima koji su za isto stekli uvjete, posebno će doći do poteškoća u financiranju projekata jer je prema rješenju Porezne uprave općina dužna izvršiti povrat 925.000,oo kuna, tj. 56% toga iznosa ako se parametri određuju prema prihodovnom dijelu, otežano funkcioniranje se očekuje u narednim mjesecima.

2/6

Načelnik je također upoznao nazočne vijećnike o uređenju poljskih putova, tako se u proteklom periodu dijelom izvršio prijevoz nasipnog materijala sa deponije a u narednom periodu će se organizirati prijevoz preostalog materijala sa kojim bi se uredilo oko 60 % poljskih putova,a sva sredstva dobivena od prodaje i zakupa poljoprivrednog zemljišta moraju se utrošiti u projekte vezane uz poljoprivredu i poljoprivrednu infrastrukturu.
2/7

M. Cafuta je postavio pitanje o neaktivnostima Predsjednika općinskog vijeća Maria Rožić, jer se isti ne pojavljuje na sjednicama vijeća te predlaže izglasavanje nepovjerenja. 

A. Draganić i D. Culi su izvijestili da se predsjednik uredno poziva na sjednice vijeća, poziva se da izvršava svoje obaveze sazivanja sjednica, utvrđivanja dnevnog reda, potpisivanja predloženih i donešenih akata na sjednicama i druge Statutom i Poslovnikom preuzete obaveze ali se isti oglušava na pozive, kojim postupcima otežava rad i funkcioniranje kako predstavničkog tijela tako i same Općine Jarmina, dio obveza su preuzeli potpredsjednici. Naglašeno je da se čl. 34 Statuta može izglasati nepovjerenje predsjedniku po prijedlogu Odbora za izbor i imenovanje ili 1/3 svih članova Općinskog vijeća, a izbor novog predsjednika prema predviđenoj proceduri čl. 15. 16 i 17. Poslovnika. Nakon krače rasprave donijeti je jednoglasno, svih nazočnih vijećnika (10 vijećnika), zaključak da se na narednoj sjednici Općinskog vijeća pod točkom Dnevnog reda održi postupak izglasavanja nepovjerenja Predsjedniku Općinskog vijeća M. Rožić i izbor novog predsjednika. 
2.1/1
Općinski načelnik A. Draganić je obrazložio svoje donijeto Izvješće o utrošku sredstava od naknade za zadržavanje nezakonito izgrađenih zgrada u prostoru za 2014. godinu, a sav ostvaren prihod u Proračunu za 2014. godinu, mora vratiti kroz ulaganja kroz strogo namjenske namjere prema zakonskoj regulativi. Izvješće o utrošku sredstava od naknade za zadržavanje nezakonito izgrađenih zgrada u prostoru za 2014. godinu je jednoglasno usvojeno bez rasprave.    
2.2/1
Općinski načelnik A. Draganić je obrazložio zahtjev i inicijativu županijske Udruge natjecatelja u oranju da se natjecanje za najboljeg orača Vukovarsko – srijemske županije organizira i održi u Jarmini 11. srpnja 2015. godine, a najbolji orač stječe pravo sudjelovanja na državnom natjecanju. Istaknuo je da je takva manifestacija od značaja za Općinu Jarmina, promicanje naših poljoprivrednika a ujedno i isticanje mjesta kroz medijski prostor. Nakon krače rasprave je donijeta jednoglasna Odluka o prihvaćanju pokroviteljstva i osiguranju financijskih troškova u iznosu do 12.000,00 kuna za održavanje natjecanja orača VSŽ.    
2.3/1
A. Draganić je ukratko obrazložio prijedlog Izmjene i dopune proračuna za 2015. Godinu a koji se odnosi u rashodovnom dijelu jer je trebalo osigurati sredstva za kupnju rabljenog teretnog automobila za koji se predviđaju sredstva u iznosu od 30.000,oo kuna. Jednoglasno bez rasprave je donijeta Odluka o izmjenama i dopunama Proračuna za 2015. godinu.  

2.4/1
D.Culi je obrazložio prijedlog usvajanja Procjene ugroženosti stanovništva, ….  te je pojasnio da je ovo vijeće 29. siječnja 2015. godine donijelo Odluku kojom se nalaže Općinskom načelniku da pristupi izradi akta Procjene, a istu je izradila Braniteljska zadruga „AKTIVAN ŽIVOT“ Vinkovci, na koju je Suglasnost dalo Državna uprava za zaštitu i spašavanje. Bez rasprave je jednoglasno donijeta Odluka o usvajanju Procjene ugroženosti stanovništva,materijalnih i kulturnih dobara i okoliša od prirodnih i tehničko-tehnoloških katastrofa i velikih nesreća.
Točka 3.
3/1

D. Culi je izvijestio nazočne vijećnike da je sukladno zakonskoj regulativi potrebno Odluku o kupnji rabljenog teretnog automobila Marke „RENAULT“ Kangoo Express Clasic 1,9 D , koja je donijeta u telefonskoj sjednici i potvrditi. Odluka je bez rasprave jednoglasno potvrđena.  
Točka 4.

4/1

D. Culi je izvijestio nazočne u svezi rasprave na prošloj sjednici Općinskog vijeća u svezi Odluke Općinskog načelnika o donošenju plana raspolaganja nekretninama u vlasništvu Općine Jarmina. Kako na predloženi Program nije bilo primjedbi i prijedloga donijeta je jednoglasna Odluka o usvajanju Plana upravljanja imovinom u vlasništvu Općine Jarmina za 2015. godinu. 
Točka 5.

5/1
Načelnik A. Draganić je pojasnio potrebu donošenja mjera zaštite od požara za vrijeme žetve i vršidbe u 2015. godini, koje se donosi uoči žetve svake godine, a kroz istu se određuju i odgovorne osobe kao i druge mjere propisane Zakonom o zaštiti od požara. Bez rasprave je donijeta jednoglasno Odluka o mjerama zaštite od požara za vrijeme žetve i vršidbe u 2015. godini.
Točka 6.

6/1
Načelnik A. Draganić je pojasnio potrebu donošenja mjera zaštite od požara, uvjetima i načinu spaljivanja suhe trave, korova i drugog raslinja, koje se donosi svake godine, a kroz istu se određuju uvjeti i poduzimanje mjera kod spaljivanja na otvorenom raznih tvari, kao i tko vrši nadzor i kaznene odredbe koje nisu male. Bez rasprave je donijeta jednoglasno Odluka o uvjetima i načinu spaljivanja suhe trave, korova, raslinja i biljnih otpadaka u slučajevima kad je to dozvoljeno za 2015. godinu.

Točka 7.

7/1
Mario Matić, predsjednik NK Borinci podnio je zahtjev da se tradicionalni noćni malonogometni turnir „JARMINA 2015“, kao i dosadašnjih godina održi u organizaciji NK Borinci na prostoru stare škole. Uz kratku raspravu jednoglasno je donijeta Odluka o pokroviteljstvu i davanju suglasnosti NK „Borinci“ za održavanje tradicionalnog malonogometnog turnira pod nazivom „JARMINA 2015“. 

Točka 8.

8/1

M.Matić, predsjednik NK Borinci kao predlagatelj ove točke odustao je od imenovanja Organizacijskog odbora za organizaciju noćnog malonogometnog turnira, ali je podnio   izvješće o radu u klubu, natjecateljskoj sezoni koja je bila i burna ali po njegovom mišljenju uspješna jer se zadržao status u II ŽNL VS NS Vinkovci, zahvalio je svima koji su sudjelovali u radu kluba. Nadalje je izvijestio da se u mjestu pojavila nekolicina osoba koje su iskazale zainteresiranost za vođenje kluba ali i ističe da su i dosada vrata kluba bila svim dobronamjernim i zainteresiranim za rad u klubu bila otvorena, samim tim može se svaki zainteresirani priključiti i pomoći.

A. Draganić se osvrnuo na pojedince koji pod krinkom zainteresiranosti za rad u klubu kritiziraju i iznose pomutnju te predlaže da predsjednik kluba u što kraćem roku organizira redovitu Izvještajnu Skupštinu kluba, a ako će i dalje postojati zainteresiranost većeg broja osoba za rukovođenje klubom može se sazvati i Izvanredna izborna Skupština kluba.

A. Draganić se također osvrnuo i predložio donošenje odluke o sanaciji krovišta na svlačionicama kluba jer iste prokišnjavaju, te istaknuo da isto predlaže iz razloga jer Odobrenje za izgradnju prema projektu novih svlačionica još nije dobiveno a ovakva sanacija je hitno potrebno, te se sa hitnim sanacijskim mjerama kako krovišta i unutrašnjosti, ulaznih vrata a posebno instalacija može privremeno zadovoljiti trenutne potrebe.

S. Benčić se kroz raspravu također zalaže za organiziranje Skupštine kluba, uključivanje svih dobronamjernih u rad kluba posebno u rad sa mlađim kategorijama, te se slaže sa načelnikom da se pristupi hitnoj sanaciji postojeće zgrade.

V. Klarić se vrlo kritički osvrnuo kroz raspravu prema razini nogometa u Jarmini, istaknuo da smo dotakli najnižu razinu organiziranosti kako u radu sa mladima tako i odgovornosti u rukovođenju kluba,te se pita da li sadašnja uprava može kvalitetno održati organizaciju takmičenja i natjecateljsku sezonu.

Kroz raspravu su sudjelovali i D. Culi i J. Hanžek koji su također istaknuli da je nužna sanacija zgrade svlačionica ali i organiziranost uprave te su pohvalili dosadašnje članove jer su i pored različitih poteškoća završili pozitivno ovu sezonu. 
Nakon rasprave je jednoglasno donesen zaključak o sazivanju Izvještajne ali i po potrebi Izvanredne Izborne Skupštine kluba, o istom odluku treba donijeti predsjednik kluba, kao i Odluka da se pristupi hitnoj sanaciji krovišta i dijela unutrašnjosti zgrade svlačionica kluba, za koje se odobravaju sredstva u iznosu do 20.000,00 kuna.            
Točka 9.

9/1
D. Culi je obrazložio prijedlog o imenovanju osobe za sustavno praćenje gospodarenja energijom u objektima javne namjene, istaknuvši da je to odredba zakonske regulative Zakona o energetskoj učinkovitosti i pripadajućeg Pravilnika te predlaže Stjepana Benčića. Bez rasprave uz suglasnost nazočnog Stjepana Benčića je jednoglasno donijeta Odluka o imenovanju osobe za sustavno gospodarenje energijom sukladno Zakonu o energetskoj učinkovitosti.   

Točka 10.
10/1
D. Culi je obrazložio prijedlog o prihvaćanju izvješća po Planu gospodarenja otpadom za 2014. godinu, istaknuvši da je Općinski načelnik 25. svibnja 2015. godine podnio Izvješće po Planu gospodarenja otpadom Općine Jarmina za 2014.godinu iz kojeg je vidljivo niz poduzetih mjera i aktivnosti u zbrinjavanju komunalnog otpada u cilju podizanja standarda gospodarenja komunalnim i drugim otpadom. Bez rasprave je jednoglasno donijeta Odluka o prihvaćanju Izvješća po Planu gospodarenja otpadom za 2014. godinu.   

Točka 11.
11/1

M.Matić u ime Odbora za socijalnu skrb je izvijestio nazočne da Odbor donosi Odluke sukladno ovlasti te za ovaj mjesec nije bilo posebnih zahtjeva koji bi iziskivali donošenje posebnih Odluka Općinskog vijeća.
Točka 12.

12/1
Matej Delaš je izvijestio nazočne vijećnike da je nakon dva raspisana javna poziva za formiranje Savjeta mladih Općine Jarmina, napokon a sukladno donijetoj Odluci formiran Savjet mladih te izvršeno konstituiranje na kojem je on izabran za predsjednika, istaknuo je da će novoizabrani Savjet mladih provoditi različite aktivnosti i programe ta očekuje punu podrško Općinskog vijeća i Načelnika.   
                                                                                         Predsjednik Općinskog vijeća:
                                                                                                      Mario  Rožić      
